[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 18.12.2006

COM(2006) 859 τελικό

2003/0252 (COD)

ΓΝΩΜΗ ΤΗΕ ΕΠΙΤΡΟΠΗΣ σύμφωνα με το άρθρο 251 2 τρίτο εδάφιο στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου επί της προτάσεως που αφορά την

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την άδεια οδήγησης (αναδιατυπωμένη έκδοση)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250, παράγραφος 2 της συνθήκης ΕΚ

2003/0252 (COD)

ΓΝΩΜΗ ΤΗΕ ΕΠΙΤΡΟΠΗΣ σύμφωνα με το άρθρο 251 2 τρίτο εδάφιο στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου επί της προτάσεως που αφορά την

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την άδεια οδήγησης (αναδιατυπωμένη έκδοση)

(Κείμενο που παρουσιάζει ενδιαφέρον για τον ΕΟΧ)

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει στη συνέχεια τη γνώμη της για τις τροπολογίες που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο ΕΚ και το Συμβούλιο (COM(2003)0621 –2003/0252(COD) : | 3 Δεκεμβρίου 2003 |

Ημερομηνία γνωμοδότησης της Οικονομικής και Κοινωνικής Επιτροπής : | 31 Μαρτίου 2004 |

Ημερομηνία γνωμοδότησης του Ευρωπαϊκού Κοινοβουλίου, σε πρώτη ανάγνωση : | 23 Φεβρουαρίου 2005 |

Ημερομηνία έγκρισης της κοινής θέσης με ειδική πλειοψηφία : | 18 Σεπτεμβρίου 2006 |

Ημερομηνία γνωμοδότησης του Ευρωπαϊκού Κοινοβουλίου, σε δεύτερη ανάγνωση : | 14 Δεκεμβρίου 2006 |

3. Στόχος της πρότασης της Επιτροπής

Η Επιτροπή εξέδωσε στις 21 Οκτωβρίου 2003 την πρόταση οδηγίας για την άδεια οδήγησης η οποία αποτελεί πρόταση αναδιατυπωμένης έκδοσης και η οποία θα αντικαταστήσει συνεπώς την οδηγία 91/439/ΕΟΚ για την άδεια οδήγησης και τις διαδοχικές τροποποιήσεις της εν λόγω οδηγίας[1]. Οι τρεις κύριοι στόχοι της οδηγίας είναι οι εξής :

(1) να μειωθούν οι δυνατότητες απάτης: να καταργηθεί η δυνατότητα έκδοσης άδειας οδήγησης σε χαρτί και να αντικατασταθεί από πλαστική κάρτα· δυνατότητα ενσωμάτωσης ενός ηλεκτρονικού μικροκυκλώματος στην άδεια οδήγησης· καθιέρωση της περιορισμένης διοικητικής ισχύος για όλες τις νέες άδειες οδήγησης οι οποίες θα χορηγούνται από τη στιγμή που θα τεθεί σε ισχύ η πρόταση·

(2) να διασφαλιστεί η ελεύθερη κυκλοφορία των πολιτών με την καθιέρωση της περιορισμένης διοικητικής ισχύος και την εναρμόνιση της συχνότητας των ιατρικών εξετάσεων για τους επαγγελματίες οδηγούς·

(3) να συμβάλει στη βελτίωση της οδικής ασφάλειας: καθιέρωση της άδειας οδήγησης για μοτοποδήλατα· επέκταση της βασικής αρχής της σταδιακής απόκτησης των αδειών οδήγησης όσον αφορά τα μεγάλα οχήματα· καθιέρωση ελάχιστων απαιτήσεων για τα αρχικά προσόντα και τη διαρκή εκπαίδευση των εξεταστών των οδηγών· επιβεβαίωση της αρχής της μοναδικότητας όσον αφορά την κατοχή της άδειας οδήγησης (ένας κάτοχος – μία άδεια).

4. Γνώμη της Επιτροπής για τις τροπολογιεσ του Ευρωπαϊκού Κοινοβουλίου

Η Επιτροπή αποδέχεται όλες τις τροπολογίες που εγκρίθηκαν από το Ευρωπαϊκό Κοινοβούλιο σε δεύτερη ανάγνωση. Στόχος τους είναι η εναρμόνιση της νέας οδηγίας για την άδεια οδήγησης με την απόφαση του Συμβουλίου της 17ης Ιουλίου 2006, βάσει της οποίας τροποποιείται η απόφαση 1999/468/EΚ για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή.

5. Συμπέρασμα

Σύμφωνα με το άρθρο 250 παράγραφος 2 της συνθήκης ΕΚ η Επιτροπή τροποποιεί, όπως προαναφέρεται, την πρότασή της.

[1] Οδηγία 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης, ΕΕ L 237 της 24ης Αυγούστου 1991, σ. 1, όπως τροποποιήθηκε τελευταία από την οδηγία 2000/56/ΕΚ της Επιτροπής, της 14ης Σεπτεμβρίου 2000, ΕΕ L 237 της 21ης Σεπτεμβρίου 2000, σ. 45.